OSNOVNA ŠKOLA VLADIMIRA NAZORA POTPIĆAN

KLASA: 007-04/22-02/03

URBROJ: 2144-20-08-22-1

Potpićan, 29. 3. 2022.

**POZIV**

- članovima Školskog odbora

Na temelju čl. 63. Statuta Osnovne škole Vladimira Nazora Potpićan, sazivam 11. sjednicu Školskog odbora – elektronsku- u utorak, 29. ožujka 2022. godine s početkom u 14:00 sati i završetkom u 22:00 sata.

D n e v n i r e d :

1. Usvajanje Zapisnika sa desete sjednice Školskog Odbora
2. Davanje prethodne suglasnosti ravnateljici za zasnivanje radnog odnosa temeljem raspisanog Natječaja objavljenog 11.03.2022. godine za:

- učitelja/ice – na nepuno i neodređeno radno vrijeme – 7 sati rada tjedno – 1 izvršitelj/ica

- Stručnog suradnika- stručnjaka edukacijsko rehabilitacijskog profila - na nepuno i određeno radno vrijeme – 10 sati rada tjedno – 1 izvršitelj/ica

3. Donošenje Odluke o usvajanju godišnjeg izvještaja o izvršenju financijskog plana za 2021. godinu

4. Upoznavanje sa mišljenjem grupe roditelja i njihovim protivljenjem provođenju određenih epidemioloških mjera

5. Dodjela sredstava prikupljenih akcijom „Solidarnost na djelu 2021.“

Molim Vas da Vaša očitovanja i suglasnosti na navedene točke dnevnog reda dostavite u gore navedenom vremenu. Sva dostavljena očitovanja priložit će se uz zapisnik.

Predsjednik Školskog odbora:

 Marina Rade,prof.

 Privitak:

- Zapisnik s 10. sjednice Školskog odbora

- Odluka ravnateljice za zasnivanje radnog odnosa temeljem raspisanog natječaja

- Primjerak teksta Obavijesti roditelja kojom izražavaju svoje neslaganje primjenjenim epidemiološkim mjerama

- Obrazloženje uz točku 4. i 5. točku Dnevnog reda

Obrazloženje :

AD- 4. Preslika primjerka teksta potpisanog od strane 17 roditelja dostavljenog Školskom odboru. S istim od strane roditelja dostavljenim upozorenjem upoznati su i članovi Vijeća roditelja na sjednici održanoj dana 02.03.2022. godine.

Na sjednici Vijeća roditelja prisustvovale su B.Š.P. i S.G.Š. predstavnice roditelja koji su protiv ranije uvedenih i novih COVID mjera. Nisu suglasni sa mjerom obaveznog samotestiranja učenika te smatraju da su navedene mjere svima donijele više štete nego koristi. Smatraju da je kemijski sastav Covid testova štetan, da maske nisu zdravstveno opravdane te da svrhovitost nijedne mjere nije zdravstveno opravdana, a naglasili si i neslobodu roditelja u donošenju odluka kada su njihova djeca u pitanju..

Ravnateljica im je objasnila kako Škola dobiva upute Hrvatskog zavoda za javno zdravstvo kojih se škola mora pridržavati, a na roditeljima je sloboda izbora žele li dijete testirati ili ne, odnosno hoće li ih u slučaju pozitivnog učenika u RO testirati u vlastitom angažmanu. Ravnateljica nema ovlasti da može sama odlučivati da li će učenik nositi masku ili ne, ali se za nenošenje maski priznavala liječnička potvrda ( za one učenike kojima je maska narušavala zdravlje ). Svi nezadovoljni roditelji mogu svoja neslaganja što se tiče poštivanja COVID mjera uputiti na više distance (Ministarstvu odgoja i obrazovanja, Hrvatskom zavodu za javno zdravstvo, Pravobraniteljici za djecu).

AD-5. Od ukupno prikupljenih sredstava u humanitarnoj akciji Crvenog križa „Solidarnost na djelu 2021“, 45,4% sredstava pripada školama Labinštine. Naša škola je dobila 832,48 kuna koje ove godine planira dodijeliti jednoj potrebitoj obitelji za podmirenje troškova školske marende.